[{"text_idx": "#000004", "text": "Kas ku\u0308ttearved on ma\u0308rgatavalt kasvanud? Alati ei ole kurjajuureks vaid elektrihinna to\u0303us, probleemiks vo\u0303ib osutuda hoopis hooldamata ku\u0308tteseade. Selgitame selles postituses va\u0308lja, miks, kuidas ja millal oma ku\u0308tteseadme peaksid a\u0308ra hooldama."}, {"text_idx": "#000005", "text": "O\u0303hksoojuspumbad on Eestis u\u0308sna levinud, sest neid on lihtne paigaldada ja kasutada. O\u0303hksoojuspumbad on ka vo\u0303rdlemisi taskukohased."}, {"text_idx": "#000006", "text": "O\u0303hksoojuspumpa tuleb regulaarselt puhastada ning vajadusel vahetada ka filtreid ning va\u0308hemalt kord 2 aasta jooksul tuleks kaasata ka asjatudja. Spetsialist peaks tegema suurema hoolduse ja kontrolli, mis kujutaks endast seadme puhastamist seestpoolt. O\u0303hksoojuspumba pesemisel kasutatakse spetsiaalset vahendit, millega masinat seest loputatakse. Seadet saab va\u0308ljast puhastada suruo\u0303hu ja harjaga."}, {"text_idx": "#000007", "text": "Meeles tasub pidada seda, et ka na\u0308iliselt korras soojuspumba peaks laskma asjatundjal iga paari aasta tagant u\u0308le vaadata. Kuidas saada aru, et soojuspumbal vo\u0303ib midagi viga olla? Sellest annab enamasti ma\u0308rku tavapa\u0308rasest valjem heli ning see, kui soojuspump ei anna enam sooja. Viimase puhul peaks esmalt kontrollima filtreid, probleem vo\u0303ib seisneda vahetama ning ma\u0308a\u0308rdunud filtris. Asjatundja tuleks kindlasti kutsuda ka siis, kui seade annab tavapa\u0308rasega vo\u0303rreldes rohkem kondensaati va\u0308lja."}, {"text_idx": "#000008", "text": "Gaasiseadmed kasutavad enamasti a\u0308ra ka kondensaadist tuleva soojuse, seega on see sa\u0308a\u0308stlik valik. Kindlasti peab silmas pidama seda, et gaasiseadmete hooldust vo\u0303ib teha ainult asjatundja."}, {"text_idx": "#000009", "text": "Kuna gaasiseadme korstnast va\u0308ljub vaid veeaur, pu\u0308sib korsten enamasti puhas. Probleemkohad vo\u0303ivad seisneda na\u0308iteks seadme valesse lo\u0303o\u0303ri u\u0308hendamises, ventilatsioonis ja katkises torustikus vo\u0303i u\u0308henduskohas. Ohuma\u0308rkideks vo\u0303ivad olla na\u0308iteks kollakas leek seadmes, pruunikaks ma\u0308a\u0308rdunud lagi seadme kohal vo\u0303i muu tavapa\u0308rasest erinev ha\u0308a\u0308l vo\u0303i ma\u0308rk. Kuna gaasiseadet tohib hooldada ja parandada vaid spetsialist, peaks ohuma\u0308rkide tekkimisel po\u0308o\u0308ruduma koheselt asjatundja poole, kes oskab seadet kontrollida ning tuvastada probleemkoha."}, {"text_idx": "#000010", "text": "Soovitame gaasiseadet ja\u0308rjepidevalt hooldada, sest see tagab pikema eluea ja ennetab remondikulude tekkimist. Hooldamine ei aita kaasa vaid seadme tervisele vaid tagab ka u\u0308htlase gaasikulu. Hoolduse peaks tellima va\u0308hemalt kord aastas, siis vahetatakse vajadusel mo\u0303ned osad va\u0308lja ning puhastatakse seade."}, {"text_idx": "#000011", "text": "Nii nagu ka teiste seadmete puhul, peaks o\u0303hk-vesi soojuspumpa regulaarselt hooldama. See tagab pikema eluea ning aitab hoida ku\u0308ttearved minimaalsed."}, {"text_idx": "#000012", "text": "O\u0303hk-vesi soojuspumpa peab kontrollima vahetult enne ja peale ku\u0308tteperioodi. Ja\u0308lgima peaks mudafiltri seisukorda ning vajadusel seda puhastama, unustada ei tohi ka seadme u\u0308leu\u0308ldist seisukorda ning kontrollima, et sissetuleva o\u0303hu vo\u0303re juurde poleks tekkinud ummistust."}, {"text_idx": "#000013", "text": "Hoolduseks peaks spetsialisti kutsuma va\u0308hemalt korra 2-3 aasta jooksul. Kindlasti peaks kaasma asjatundja, kui seade teeb tavalisest valjemat ha\u0308a\u0308lt. Spetsialist puhastab filtrid, kontrollib ja eemaldab lekked ning kontrollib ro\u0303huklappide ja vasturo\u0303hu seisukorda. Hoolduse alla kuulub ka torude isolatsiooni kontrollimine. Probleemid torude soojustusega on tavaliselt suurimaks liigse energiakulu po\u0303hjustajaks."}, {"text_idx": "#000014", "text": "Maasoojuspumba filtrite puhastamiseks ei pea kutsuma spetsialisti. Mudafiltreid tuleks vahetada iga kahe aasta tagant ning seda saab seadme omanik ise teha. Selleks, et maasoojuspump ei kasvataks liigselt ku\u0308ttekulusid, peaks seadme eelnevalt seadistama. Asjatundja tuleks kaasata korra iga aasta kuni kolme aasta tagant. Spetsialist peaks u\u0308le vaatama elektrilised seadmed, u\u0308hendused, puhastama hu\u0308draulika ning vahetama va\u0308lja katkised osad."}, {"text_idx": "#000015", "text": "Pa\u0308ikesepaneelide paigaldamiseks ja hoolduseks tuleb kindlasti kaasata asjatundja. Katkine paneel takistab kogu u\u0308leja\u0308a\u0308nud su\u0308steemi to\u0308o\u0308d. Pa\u0308ikesepaneelide puhul on seega va\u0308ga ta\u0308htis u\u0308henduskohtade kontrollimine. Pa\u0308ikesepaneelid on u\u0308ldiselt u\u0308sna hoolduse vabad ning taluvad erinevaid temperatuure ja ilmastikuolusid ha\u0308sti. Isegi talvel ei soovitata paneele alati lumest puhastada, sest nende tootlikkus on nii va\u0308ike ja ei tasu riskida paneelide vigastamisega."}, {"text_idx": "#000016", "text": "Po\u0303randa- vo\u0303i radiaatoritega ku\u0308ttesu\u0308steemi (seotud maaku\u0308tte, o\u0303hk-vesi soojuspumba vo\u0303i elektriku\u0308ttega) peaks laskma u\u0308le vaadata iga 7-10 aasta tagant. Torustike puhastamise vajadus on u\u0308sna personaalne ja so\u0303ltub suuresti vee karedusest. Katlakivi tekkimisel va\u0308heneb ka radiaatorite"}, {"text_idx": "#000017", "text": "soojusva\u0308ljastus. Kui radiaator ei soojene u\u0308htlaselt vo\u0303ib olla tegemist u\u0308leliigse o\u0303huga radiaatoris vo\u0303i ummistusega, kaasama peaks asjatundja. Kui radiaator ei soojene vo\u0303ib olla ventiil kinni ununenud vo\u0303i umbes, kui ventiil on lahti, aga seade endiselt ei soojene, peaks kutsuma spetsialisti. Asjatundja tuleks ka kaasata, kui torudel vo\u0303i radiaatoritel on ma\u0308rgata leket vo\u0303i oksu\u0308deerumist, mo\u0303nikord piisab sellistel puhkudel remondist, kuid halvemal juhul peab ku\u0308ttesu\u0308steemi sootuks va\u0308lja vahetama."}, {"text_idx": "#000018", "text": "Ko\u0303ik ku\u0308tteseadmed vajavad aeg-ajalt hooldust vo\u0303i va\u0308ikest kontrolli. Hooldatud seadme eluiga on pikem ning ku\u0308ttekulud va\u0308iksemad. Parima lahenduse saavutamiseks, soovitame konsulteerida asjatundjaga. Kas otsid ku\u0308tteseadme paigaldajat vo\u0303i hooldajat?"}]